Obec Lokca v súlade s ustanovením § 4 ods. 3 písm. f), g) a m) zákona č. 369/1990 Zb. o obecnom zriadení v znení neskorších zmien a doplnkov v spojitosti s § 6 ods. 1 cit. zákona a ustanovení zákona č. 79/2015 Z.z. o odpadoch a o zmene a doplnení niektorých zákonov, zákonom č. 582/2004 o miestnych daniach a miestnom poplatku v znení neskorších predpisov vydáva

**DODATOK č. 3 k VZN č. 3/2016 o zbere, preprave a zneškodňovaní komunálneho odpadu a miestnom poplatku za zber, prepravu a zneškodňovanie komunálneho odpadu**

1. § 3 Miestny poplatok za zber, prepravu a zneškodňovanie komunálnych odpadov

Odstavec 5 Sadzba miestneho poplatku sa vypúšťa v celom rozsahu,

1. Príloha č.1 k VZN 3/2016 bude mať nové znenie:

Výška

 miestneho poplatku za zber, prepravu a zneškodňovanie komunálneho odpadu

**–––––––––––––––––––––––––––––––––––––––––––––––––––––––––––––––––––––––––**

1. Základná sadzba poplatku za jednu osobu a deň (kalendárny rok): 0,0452 €/deň (16,5 €/rok)
2. Pre poplatníka podľa § 2 poplatok bude určený ako súčin sadzby poplatku a počtu kalendárnych dní v určenom období ( 365 dní ).
3. Úľavu si poplatník písomnou žiadosťou uplatňuje spolu s dokladmi, ktoré odôvodňujú zníženie alebo odpustenie poplatku. Správca určuje za uznateľné nasledovné doklady s uvedením doby platnosti, alebo pôsobenia:
	1. potvrdenie o návšteve vysokej školy, resp. univerzity alebo potvrdenie študentského domova, internátu o ubytovaní s presne špecifikovanými dátumami pobytu v študentskom domove alebo internáte,
	2. potvrdenie zamestnávateľa o mieste výkonu zamestnania spolu s potvrdením o ubytovaní a dokladmi preukazujúcimi dátumy ubytovania poplatníka, napr.: faktúry, bločky z registračnej pokladne s pod. ( z dôvodu overenia si platenia miestnej dane za ubytovanie),
	3. potvrdenie nápravno - výchovného zariadenia o výkone väzby alebo trestu,
	4. potvrdenie zariadenia poskytujúce služby zdravotnej starostlivosti pobytovou formou s vyznačením obdobia poskytovania týchto služieb,
	5. potvrdenie zariadenia poskytujúce služby pobytovou formou s vyznačením obdobia poskytovania týchto služieb
4. Žiadosť o poskytnutie úľavy s preukázateľnými dokladmi je možné podať na obecný úrad v Lokci.
5. Pre poplatníka podľa § 2 ods. 1, písm. b), c), VZN č. 3/2016 bude poplatok určený ako súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov.
6. Sadzba poplatku pre množstvový zber je 0,021 € za jeden liter komunálnych odpadov. (napr.: jeden vývoz 110l nádoby = 2,31€ a za ročný vývoz je to suma 97,02€ pri 42 vývozoch)
7. Poplatok je splatný :

a/ ak výška poplatku na domácnosť nepresiahne 20 € platí sa jednou splátkou najneskôr do 15 dní od právoplatnosti rozhodnutia

b/ ak výška poplatku na domácnosť dosiahne sumu 20 € a viac, možno platby rozložiť do dvoch splátok, a to:

* + 1. prvá splátka do 15 dní od právoplatnosti rozhodnutia
		2. druhá splátka 30. 6. bežného roka

 Ak nebudú dodržané lehoty splatnosti, pristúpi obec k vymáhaniu celej dlžnej sumy.

1. Spôsob platby:

Platbu poplatku možno realizovať:

a) osobne do pokladne obecného úradu

b) prevodným príkazom na účet obce Lokca

1. Ohlásenie, uplatnenie úľavy a zníženia poplatku

a/ Poplatník je povinný ohlásiť správcovi poplatku na Obecný úrad v Lokci najneskôr do 30 dní vznik, zánik alebo zmenu poplatkovej povinnosti, ako aj zmenu všetkých skutočností, ovplyvňujúcich výšku poplatku spolu s potrebnými dokladmi.

b/ Zmenou poplatkovej povinnosti sa rozumie zmena počtu osôb žijúcich v spoločnej domácnosti poplatníka, zmena počtu zamestnancov, zmena rozsahu podnikateľskej činnosti a pod.

c/ Zánikom poplatkovej povinnosti sa rozumie odhlásenie sa z trvalého pobytu z dôvodu sťahovania, zmena vlastníctva nehnuteľnosti na území obce, nájom nehnuteľnosti inej osobe a pod.

1. Novovzniknutým subjektom alebo poplatníkom v novostavbách sa poplatok vyrubí vo výške pomernej časti ročného poplatku za dobu, odkedy povinnosť poplatku vznikla.
2. Zrušuje sa pôvodná príloha č. 1 VZN 3/2016 Všeobecne záväzného nariadenia obce Lokca o zbere, preprave a zneškodňované komunálneho odpadu a miestnom poplatku za zber, prepravu a zneškodňovanie komunálneho odpadu.
3. Tento dodatok k VZN č. 3/2016 schválilo Obecné zastupiteľstvo obce Lokca na

svojom zasadnutí dňa 14.12.2018 uznesením č. 7/2018

1. Dodatok č. 3 k VZN č. 3/2016 nadobúda účinnosť dňom 1.1.2019.

Ostatné časti VZN o zbere, preprave a zneškodňovaní komunálneho odpadu a miestnom poplatku za zber, prepravu a zneškodňovanie komunálneho odpadu zo dňa 09.12.2016 zostávajú nezmenené.

**Ing. Miroslav Valčičák,**

 starosta obce

Vyvesený dňa : 17.12.2018

Zvesený dňa :